Howdy Modi कार्यक्रम में पीएम नरेंद्र मोदी के साथ क्यों शामिल हो रहे हैं अमेरिकी राष्ट्रपति डोनाल्ड ट्रंप?  
'हाउडी मोदी' कार्यक्रम के 50 हजार से ज्यादा टिकट बिके हैं
यह कार्यक्रम भारत और अमेरिका दोनों के लिए अहम है 
अमेरिकी राष्ट्रपति ट्रंप भी इस कार्यक्रम में शामिल हो रहे हैं
प्रधानमंत्री नरेंद्र मोदी (Narendra Modi) रविवार को अमेरिका के ह्यूस्टन शहर में  'हाउडी मोदी' (Howdy Modi) कार्यक्रम में शिरकत करेंगे और भारतीय अमेरिकी समुदाय के लोगों को संबोधित करेंगे. बताया जा रहा है कि  'हाउडी मोदी' कार्यक्रम के 50 हजार से ज्यादा टिकट बिक चुके हैं. खास बात यह है कि कार्यक्रम में खुद अमेरिकी राष्ट्रपति डोनाल्ड ट्रंप (Donald Trump) पीएम मोदी (PM Modi) की आगवानी के लिए मौजूद रहेंगे. चर्चा है कि राष्ट्रपति डोनाल्ड ट्रंप भी कार्यक्रम को संबोधित कर सकते हैं. दरअसल, 'हाउडी मोदी' कार्यक्रम जितना भारतीय प्रधानमंत्री नरेंद्र मोदी के लिए महत्वपूर्ण है, उससे कहीं ज्यादा अमेरिकी राष्ट्रपति ट्रंप के लिए इसकी अहमियत है. और इस कार्यक्रम के लिए ह्यूस्टन को भी एक रणनीति के तहत ही चुना गया है. भारत ह्यूस्टन का चौथा सबसे बड़ा कारोबारी साझेदार है, जो दोनों के लिए अहम है.